Определение на Общия съд от 22 януари 2025 г. — Blasi Gómez и др./ЕСП
(Дело T-529/17)1
(Жалба за отмяна и искане за обезщетение — Икономическа и парична политика — Единен механизъм за преструктуриране на кредитни институции и някои инвестиционни посредници — Схема за преструктуриране на Banco Popular Español — Акт, който не подлежи на обжалване — Явна недопустимост)
Език на производството: испански
Страни
Жалбоподатели: Carlos Blasi Gómez (Тарагона, Испания), María Dolores Cruells Torelló (Сабадел, Испания), Asociación Independiente de Afectados por el Popular (AIAP) (Мадрид, Испания) (представител: D. Pineda Cuadrado, avocat)
Ответник: Единен съвет за преструктуриране (представители: H. Ehlers, M. Fernández Rupérez, A. Lapresta Bienz и J. Rius Riu, подпомагани от B. Meyring, F. Fernández de Trocóniz Robles, T. Klupsch и S. Ianc, avocats)
Предмет
С жалбата си на основание член 263 ДФЕС жалбоподателите претендират отмяната на Решение SRB/EES/2017/08 на изпълнителната сесия на Единния съвет за преструктуриране (ЕСП) от 7 юни 2017 година за приемане на схема за преструктуриране на Banco Popular Español, SA.
Диспозитив
Отхвърля жалбата като явно недопустима.
Липсва основание за произнасяне по молбите за встъпване на Кралство Испания, Европейската комисия, Banco Santander, SA, Banco Popular Español, SA, както и на Construcciones Castadón, SL и на останалите физически или юридически лица, чиито имена фигурират в приложението.
Осъжда г-н Carlos Blasi Gómez, г-жа María Dolores Cruells Torelló и Asociación Independiente de Afectados por el Popular (AIAP) да понесат направените от тях съдебни разноски, както и съдебните разноски, направени от Единния съвет за преструктуриране (ЕСП).
Кралство Испания и Комисията понасят направените от тях съдебни разноски във връзка с молбите за встъпване.
Banco Santander понася направените от нея съдебни разноски, както и съдебните разноски, направени от Banco Popular Español във връзка с молбите за встъпване.
Construcciones Castadón и останалите физически или юридически лица, чиито имена фигурират в приложението, понасят направените от тях съдебни разноски във връзка с молбите за встъпване.
____________
1 ОВ C 369, 30.10.2017 г.